Document ID: 32004R1267

ΚΑΝΟΝΙΣΜΌΣ (ΕΚ) αριθ. 1267/2004 ΤΗΣ ΕΠΙΤΡΟΠΉΣ
της 8ης Ιουλίου 2004
για τον καθορισμό των συντελεστών προσαρμογής που θα εφαρμοστούν στις ειδικές ποσότητες αναφοράς των παραδοσιακών εμπορευομένων και στις ειδικές χορηγήσεις μεριδίου των μη παραδοσιακών εμπορευομένων στο πλαίσιο της πρόσθετης ποσότητας για την εισαγωγή μπανανών στα νέα κράτη μέλη για την περίοδο από της 1ή Μαΐου έως τις 31 Δεκεμβρίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 838/2004 της Επιτροπής, της 28ης Απριλίου 2004, σχετικά με μεταβατικά μέτρα για την εισαγωγή μπανανών στην Κοινότητα λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (1), και ιδίως το άρθρο 6 παράγραφος 2 και το άρθρο 7 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 838/2004 καθόρισε σε 300 000 τόνους την πρόσθετη ποσότητα που είναι διαθέσιμη για τις εισαγωγές μπανανών στα νέα κράτη μέλη για την περίοδο από την 1η Μαΐου έως τις 31 Δεκεμβρίου 2004, δηλαδή 249 000 τόνους για τους παραδοσιακούς εμπορευομένους και 51 000 τόνους για τους μη παραδοσιακούς εμπορευομένους.
(2)
Αναμένοντας τα αποτελέσματα των ελέγχων και των επαληθεύσεων των εγγράφων και των παραστατικών που υποβλήθηκαν από τους εμπορευομένους σε εφαρμογή του άρθρου 6 του κανονισμού (ΕΚ) αριθ. 414/2004 (2), ή των εθνικών διατάξεων που εγκρίθηκαν για το σκοπό αυτό από τα νέα κράτη μέλη πριν από την προσχώρηση, τα άρθρα 5, 6 και 7 του κανονισμού (ΕΚ) αριθ. 838/2004 έχουν προβλέψει τον καθορισμό για κάθε εμπορευόμενο, ανάλογα με την περίπτωση, μιας ποσότητας αναφοράς ή μιας προσωρινής χορήγησης μεριδίου για να είναι δυνατή η έκδοση πιστοποιητικών εισαγωγής στην αρχή του Μαΐου, για την πρώτη μερίδα της πρόσθετης ποσότητας. Για το σκοπό αυτό, ο κανονισμός (ΕΚ) αριθ. 839/2004 (3) καθόρισε τους συντελεστές προσαρμογής που είναι αναγκαίοι για να καθοριστούν οι προσωρινές ατομικές ποσότητες των εμπορευομένων.
(3)
Μετά το πέρας αυτών των εργασιών ελέγχου, σε εφαρμογή των άρθρων 6 και 7 του τροποποιηθέντος κανονισμού (ΕΚ) αριθ. 838/2004, πρέπει να καθοριστούν οι αναγκαίοι συντελεστές προσαρμογής ώστε οι αρμόδιες εθνικές υπηρεσίες να καθορίσουν τις ειδικές ποσότητες αναφοράς των παραδοσιακών εμπορευομένων και τις ειδικές χορηγήσεις μεριδίου των μη παραδοσιακών εμπορευομένων για την περίοδο από την 1ή Μαΐου έως τις 31 Δεκεμβρίου 2004.
(4)
Σύμφωνα με τις ανακοινώσεις που πραγματοποιήθηκαν από τις εθνικές υπηρεσίες, το συνολικό ποσό των ειδικών ποσοτήτων αναφοράς των παραδοσιακών εμπορευομένων ανέρχεται σε 574 641,499 τόνους· το συνολικό ποσό των αιτήσεων ειδικής χορήγησης μεριδίου των μη παραδοσιακών εμπορευομένων ανέρχεται σε 203 401,506 τόνους.
(5)
Συνεπώς, συναρτήσει της πρόσθετης ποσότητας και των ανακοινώσεων των κρατών μελών πρέπει να καθοριστούν οι προαναφερθέντες συντελεστής προσαρμογής. Προκειμένου οι εμπορευόμενοι να μπορέσουν να υποβάλλουν τις αιτήσεις πιστοποιητικών εγκαίρως τον Ιούλιο 2004, για τη δεύτερη μερίδα, πρέπει να αρχίσουν να ισχύουν αμέσως οι διατάξεις του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο πλαίσιο της πρόσθετης ποσότητας που είναι διαθέσιμη για την εισαγωγή μπανανών στα νέα κράτη μέλη, για την περίοδο από την την 1ή Μαΐου έως τις 31 Δεκεμβρίου 2004 που καθορίστηκε στο άρθρο 3 του κανονισμού (ΕΚ) αριθ. 838/2004,
α)
ο συντελεστής προσαρμογής που θα εφαρμοστεί στην ειδική ποσότητα αναφοράς κάθε παραδοσιακού εμπορευομένου, που αναφέρεται στο άρθρο 6 παράγραφος 2 του προαναφερθέντος κανονισμού, είναι 0,64964.
β)
ο συντελεστής προσαρμογής που θα εφαρμοστεί στην αίτηση ειδικής χορήγησης μεριδίου κάθε μη παραδοσιακού εμπορευομένου, που αναφέρεται στο άρθρο 7 παράγραφος 1, είναι 0,25073.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 2004.

Labels: 3
17
15